钦定古今图书集成/明伦汇编/闺媛典/第085卷 > 投江女子
## 钦定古今图书集成/明伦汇编/闺媛典/第085卷 > 投江女子

按《武昌县志》：投江女子，不知何县人，为乱兵掳至营，
其帅欲纳之，至浔阳江投水死。尸逆流四百里，至武
昌二洄间，渔人收葬之。发本有绳，系油纸小封，取以
示人，则女子绝笔诗也。有云：“寄语双亲休绻念，入江
犹是女儿身。”〈按宝庆府志载杜小英投江系衣带诗中二句同此以事迹稍异并存之〉